
Skandinaviens  Stjerne. 

Organ  for  de  sidste  Dages  Hellige. 

Sandheden,  Kundskaben,  Dyden  og  Troen  ere  forenede. 


5.  Aarg.  Nr.  i 


Den  15.  October  1855.     Priis :  6  Sk.  pr.  Expl. 


Tale 

holdt  under  aaben  Himmel  paa  Tempel-Pladsen  af  Orson  Pratt  Søn- 
dags Formiddag  den  18de  Februar  1855  om  den  Mietligaund 
og  Gu€ldotnmen. 

(Fortsat  fra  Pag    15;. 


Han  har  mange  Aars  Erfaring 
og  saa  har  han  Bundsforvandte; 
thi  de  har  været  sysselsatte  i  en 
aandelig  Krig  i  mange  Tidsaldre, 
idet  de  har  forsøgt  at  bringe 
Menneske-Aander  i  Fangenskab, 
at  lede  dem  til  Underkastelse  un- 
der hans  Magt  •  og  der  udfordres 
en  stor  Kraft  til  at  virke  med  Frem- 
gang imod  hans  talrige  Hær;  føl- 
gelig læser  vi,  at  i  den  sidste  store 
Strid,  som  skal  fægtes  med  denne 
Modstander,  vil  alle  Himmelens 
Kræfter  blive  bragte  i  Anven- 
delse imod  ham;  de  vil  alle  blive 
forenede  i  et  stort  Korps  under 
Anførsel  af  vor  Fader  Adam,  den 
øverste  Fyrste,Erke-Engelen,  som 
blev  beskikket  i  Begyndelsen  til 
at  overvinde  Djævelen  med  Bi- 
stand af  sine  Børn.  Han  vil  ordne 
alle  Himmelens  Hærskarer  og  vil 
være  istand  til  at  faae  Overhaand 
over  ham ;  og  da  vil  de  Hellige 
befries  fra  hans  Magt  fra  den  Tid 
af,  evindelig. 

I  seer  altsaa  Beskaffenheden 
af  de  Tanker  og  Begreber,  som 


Frelseren  havde  i  sit  Sind,  naar 
han  befalede  sit  Folk  at  være 
eet.  Vi  har  til  at  lære  Enighed 
her,  saa  at,  naar  Tiden  kommer 
at  Befalingen  skal  gaae  ud  fra 
Erke-Engelen,  eller  Over-Enge- 
len, hans  Børn  raaa  være  rede 
og  alle  under  hans  Befaling  vir- 
kelig beredte  til  at  gaae  hen  og 
udføre  det  Værk,  som  er  givet 
dem  at  gjøre.  Hvorledes,  eller 
paa  hvilken  Maade  denne  Strid 
vil  vorde  fægtet,  er  det  ikke  nød- 
vendigt at  forklare  i  denne  Tale ; 
vi  kjender  i  Sandhed  ikke  alle 
Biomstændigheder,  thi  de  er  end- 
nu ikke  aabenbarede,  men  vi  kan 
dømme  sammenlignings viis. 

Vi  seer  hvorledes  Djævelen 
arbeider  med  os  i  dette  Liv;  thi 
han  veed  nu  at  vor  Styrke  er 
brudt;  Nogle  er  i  fjerne  Settle- 
menter og  Nogle  her  og  Andre 
adspredte  omkring  iblandt  Na- 
tionerne ;  og  han  er  hele  Tiden 
virksom  og  lægger  Planer  i  den 
Hensigt  at  skade  og  bedrøve  den 
levende   Guds   Hellige;   og  han 

vil  ikke  forandre  sin  slette  Frem- 
gangsmaade,  men  vil  forsøge  at 
lokke  saa  mange  som  muligt  i 
Fælden  ved  sine  Kunstgreb,  og 
føre  dem  bort  fra  Livets  Sti. 
Dette  er  Maaden,  hvorpaa  han 
strider  imod  Guds  Sag. 

Enten  der  vil  vorde  anvendt  no- 
gen physisk  Magt  af  celestiale 
Væsener,  naar  de  skal  stride  imod 
andre  Væsener,  er  ikke  aab en- 
baret;  men  det  er  tilstrækkeligt 
at  sige,  at  der  vil  vorde  udøvet 
en  aandelig  Styrke  og  Kraft,  og 
en  Anstængelse  gjort  til  at  over- 
vinde Mænds  og  Qvinders  Hjer- 
ter og  bringe  dem  til  Underka- 
stelse og  Fangenskab;  og  naar 
Sjælen  er  bragt  til  Underkastelse, 
vil  der  vorde  en  aandelig  Elen- 
dighed, og  dette  er  een  af  de 
største  Aarsager  til  Elendighed. 

Det  er  ikke  det  jordiske  Le- 
geme, som  lider  i  et  saadant  Til- 
fælde, som  vi  har  omtalt;  men 
som  jeg  har  for  mange  Aar  si- 
den ofte  sagt  Folket,  at  Legemet 
har  ikke  Liv  i  sig  selv;  det  er 
Aanden,  som  har  Liv  og  Følelse, 
og  som  er  istand  til  at  fornemme 
Sorg  og  Glæde  og  alle  de  Af- 
vexlinger  af  Følelser,  som  vi  er  . 
udsatte  for  i  denne  timelige  Til- 
værelse; naar  vi  overvindes,  er 
Aanden  i  Trældom,  underkastet 
dens  Magt,  som  har  underkuet 
og  overvundet  den,  og  saaledes 
vil  det  være  med  dem,  som  Sa- 
tan tilsidst  overvinder,  de  vil 
vorde  hans  Fanger,  thi  han  vil 
faae  Seier  over  dem;  og  saale- 
des er  de  aandelig  underkuede. 
Om  de  overvindes  i  deres  Le- 
gemer, medens  de  er  her,  om 
deres  Sjæle  bindes  i  Fangenskab 
af  deres  store  Fjende,  om  de 
gjør  dem  selv  underdanige  under 
ham,  saa  vil  det  frembringe  Nød, 
Pine    og  Elendighed  for  enhver 


saadan  Sjæl.  Dette  er  sammen- 
lignet med  en  bogstavelig  Pine 
for  Legemet  i  Ild  og  Svovl,  hvorom 
der  er  bleven  talt  saa  meget  af 
den  religiøse  Verden. 

Jeg  veed  ikke  andet,  end  at 
der  jo  vil  vorde  et  bogstaveligt 
Helvede  af  denne  Beskrivelse; 
saavidt  jeg  veed  kan  Herren  have 
Verdener  beredte  med  tilstræk- 
kelig Ild  og  Svovl  i  dem;  men 
efter  min  Mening  vil  den  største 
Pinsel,  som  de  Ugudelige  vil 
have,  være  Aandens  Qval  og  Be- 
breidelse,  idet  den  er  bleven  un- 
derlagt det  Væsen,  som  bestan- 
dig søger  at  overvinde  og  fange 
Menneskene  i  sine  Snarer. 

Det  er  altsaa  nødvendigt,  at  vi 
skulde  være  eet  og  derfor  siger 
Herren  til  os  i  Begyndelsen  af 
Kirkens  Opkomst:  „Om  I  ikke 
er  eet,  er  I  ikke  mine!"  Hvor- 
for ikke  hans?  Hvorfor  vil  han 
ikke  antage  os?  Fordi  uden 
Enighed,  uden  Forening  af  Al- 
les Evner  og  Kræfter,  kan  vi 
ikke  glæde  os  i  hverandre,  som 
Herren  havde  til  Hensigt  at  vi 
skulde ;  i  Korthed,  dersom  vi  ude- 
lukke Enighedens  Princip  og 
Aand,  kan  vi  aldrig  fuldkomme 
noget  stort  Værk,  liig  det,  som 
er  givet  os  at  udføre. 

Herrens  Hensigt  var  derfor  at 
faae  dette  Folk  forenet  til  eet, 
for  at  vise  os  Beskaffenheden  af 
hans  Love  og  Nødvendigheden 
af  at  blive  forenede,  saa  at  vi 
kan  nyde  de  Gamles  Selskab  og 
være  eet  med  dem. 

Vi  er  ogsaa  befalede  til  at  skye 
al  Uenighed  og  Strid,  og  alle 
hine  fjendtlige  Følelser,  som  vilde 
skabe  et  Helvede  for  os,  og  for 
dem,  med  hvem  vi  er  forbundne 
i  vore  Familier. 

Herren  har  ingen  sikker  Grund- 
vold at  arbeide  paa,  med  min- 

dre  vi  er  forenede;  og  følgelig- 
har  han,  for  at  forebygge  Uenig- 
hed og  Tvedragt,  som  er  Føl- 
gerne, naar  Enhver  gaaer  sin 
egen  Vei,  advaret  os  paa  For- 
haand,  og  sagt,  at  med  mindre 
vi  er  eet,  er  vi  ikke  hans. 

Men  lad  os  i  nogle  faa  Minut- 
ter undersøge  denne  Text.  Skrif- 
ten siger  paa  et  Sted,  at  Fade- 
ren, Sønnen  og  den  Hellig  Aand 
er  eet.  Hvad  skal  vi  forstaae 
ved  dette  Udtryk?  Skal  vi  for- 
staae det  saaledes,  at  Faderens 
og  Sønnens  Personer  er  indlem- 
mede i  eet?  Nei,  det  har  ikke 
nogen  saadan  Mening.  Er  de 
da  eet  i  Substants,  som  Metho- 
disternes  og  mange  Andres  Troes- 
formler  erklærer?  Nei, ifølge  den 
sande  Kjendsgjerning,  at  to  Par- 
tikler af  Materie  kan  aldrig  være 
eet;  eller  med  andre  Ord,  hvor 
een  er,  er  den  anden  ikke  og 
kan  ikke  være  til  samme  Tid. 

Der  kan  samtidig  findes  i  Til- 
værelsen adskilte  Substantser,  som 
besidder  de  samme  Beskaffenhe- 
der, Fuldkommenheder  og  Egen- 
skaber, hvis  Smaadele,  hvoraf  de 
bestaaer,  kan  være  af  samme 
Slags  og  besidde  det  samme  For- 
raad  af  Viisdom,  Kraft  og  Kund- 
skab, men  dog  er  de  adskilte 
Substantser,  som  indtager  sær- 
skilte Dele  afRummet;  paa  samme 
Maade  er  det  med  Faderens  og 
Sønnens  Personer.  Om  vi  for 
Exempel  undersøger  Bestandde- 
lene af  reent  Vand  i  Utah  og  i 
Danmark,  saa  vil  vi  finde  dem 
at  være  de  samme,  ikke  i  Sub- 
stants, men  i  Egenskab. 

En  Partikel  af  Suurstof  eller 
af  Vandstof  i  Europa  er  nøiag- 
tig  af  den  samme  Beskaffenhed 
i  Amerika  eller  hvorsomhelst.  Det 
er  netop  saaledes  med  Faderen, 

Sønnen  og  den  Hellig  Aand.  De 
er  eet  i  de  Egenskaber  og  Prin- 
ciper, som  findes  i  deres  Sub- 
stantser, idet  Bestanddelene  er 
de  samme  i  Art  og  Beskaffen- 
hed. Men  jeg  vil  ikke  sige,  at 
den  Hellig  Aand  er  en  Person- 
lighed saaledes  som  Faderen  og 
Sonnen.  Naar  jeg  taler  om  den 
Hellig  Aand,  taler  jeg  om  den  som 
værende  en  Substants,  der  er  nøi- 
agtig  den  samme  i  dens  Egen- 
skaber som  Faderens  og  Søn- 
nens ;  jeg  taler  om  den  som  en 
Substants,  der  er  udspredt  i  hele 
Rummet,  saaledes  som  Suurstof 
er  i  reent  Vand  eller  i  Luft,  og 
som  den,  der  er  bekjendt  med 
enhver  Dags  Tildragelser.  Og 
hvorsomhelst  denne  Hellig  Aand 
er,  besidder  den  de  samme  Egen- 
skaber og  de  samme  Slags  Be- 
skaffenheder som  Faderens  og 
Sønnens  Personer  er  i  Besiddelse 
af;  følgelig  maaEenheden,  som 
her  er  talt  om,  anvendes  paa  Egen- 
skaberne og  ikke  paa  Personerne 
selv. 

Denne  Gjenstand  har  været  en 
stor  Hemmelighed  for  Menne- 
skene i  den  religiøse  Verden; 
de  kunde  ikke  fatte  den  og  har 
følgelig  gjettet  paa  mange  Ting 
desangaaende,  uden  at  have  den 
Almægtiges  Inspiration  til  at  vei- 
lede  dem;  og  derfor  har  Een 
faaet  een  Forestilling,  og  en  An- 
den har  gjettet  paa  sin  Viis  og 
faaet  en  anden  Idee,  aldeles  for- 
skjellig  fra  sin  Næstes.  Og  paa 
denne  Maade  har  Menneskene 
faaet  isammen  Troesformer  og 
Systemer,  forskjellige  fra  hver- 
andre og  stik  imod  den  virke- 
lige Sandhed;  og  om  disse  fal- 
ske Troesbekjendelser  har  de 
stridt  og  fægtet  i  mange  Aar- 
h undre  der. 

Jeg  for  min  Deel  seer  ingen 

Hemmelighed  deri ;  Gjenstanden 
er  tydelig  og  fattelig' for  den,  som 
nyder   den  Hellig   Aands  Gave. 

For  at  udtrykke  min  Mening 
meer  fuldstændig  angaaende 
denne  Gjenstand,  vil  jeg  tage 
som  Exempel  en  Fader  og  Søn 
og  en  tredie  Person,  som  lever 
hos  dem  og  arbeider  paa  Gaar- 
den  og  udfører  andre  saadanne 
Pligter,  som  kan  udfordres;  lad 
disse  Personer  have  de  samme 
Egenskaber,  antag  at  den  ene 
veed  ligesaa  meget  som  den  an- 
den og  at  de  alle  handle  i  Enig- 
hed og  Samklang;  det  kunde  da 
siges  om  disse  tre  Personer,  at 
de  var  eet ;  og  Ingen  vilde,  paa 
Grund  af  dette  Udtryk,  antage 
dem  at  være  een  og  selvsamme 
Person,  men  Enhver  vilde  troe 
og  forstaae,  at  de  var  eet  i  de- 
res Kundskab,  eet  i  deres  An- 
skuelser og  eet  i  deres  Egen- 
skaber. Jeg  forstaaer  det  samme 
med  Hensyn  til  Faderen,  Søn- 
nen og  den  Hellig  Aand. 

Jeg  vil  sige  Eder  hvad  jeg 
tro  er  med  Hensyn  til  at  den  Hel- 
lig Aand  er  en  Person;  men  jeg 
kjender  ingen  Aabenbaring,  som 
fremsætter  at  det  er  Tilfældet; 
saa  vi  er  overladte  til  at  danne 
vore  egne  Slutninger  angaaende 
Gjenstanden,  og  deraf  kommer 
det,  at  Nogle  have  sluttet  at  de 
havde  Ret  og  at  Andre  havde 
Uret.  Det  er  virkeligen  en  Tvivls- 
sag  hos  Mange,  og  jeg  tro  er  en 
Uvished  hos  Alle,  enten  der  er 
en  personlig  Hellig  Aand,  eller 
ikke. 

Jeg  er  tilbøielig  til  at  tænke 
franogle  Ting  i  Aabenb åringerne 
at  der  gives  saadant  et  Væsen 
som  en  personlig  Hellig  Aand, 
men  det  er  ikke  fremsat  som  en 
afgjort  Kjendsgjerning  og  Her- 
ren har  aldrig  givet  mig  nogen 


Aabenbaring  derom,  og  følgelig 
kan  jeg  ikke  fuldstændig  be- 
stemme mit  Sind  til  nogen  af 
Siderne. 

Jeg  veed,  at  der  er  Antydnin- 
ger, at  saadant  er  Tilfældet ;  for 
Exempel  hvor  det  personlige  Pro- 
nomen er  brugt  om  Aanden,  som 
„han  skal  veilede  og  føre  Eder 
ind  i  al  Sandhed;"  „han  skal  ikke 
tale  af  sig  selv,  men  hvadsom- 
helst  han  hører,  skal  han  tale ;" 
„og  han  skal  tage  af  Faderens 
Ting  og  vise  Eder  dem." 

Af  disse  og  mange  andre  Skrift- 
steder af  samme  Slags  og  Hen- 
tydning, kan  vi  drage  den  Slut- 
ning, at  den  Hellig  Aand  er  vir- 
keligen en  Person.  Saa  er  der 
igjen  andre  Aabenbaringer,  hvor 
Stedordet  den  er  anvendt,  som 
for  Exempel:  „Aanden  selv  træ- 
der frem  for  os  med  uudsigelige 
Sukke."  Og  mange  andre  Aab  en- 
baringer  bibringer  den  Forestil- 
ling, at  Aanden  er  en  udbredt 
Substants.  Saaledes  er  det  i  Mor- 
mons Bog;  vi  finder  mange  af 
hine  Udtryk,  og  følgelig  er  vi 
overladte  til  vore  egne  Formod- 
ninger, om  der  er  en  personlig 
Hellig  Aand.  Men  een  Ting  er 
vist,  enten  der  er  en  personlig 
Hellig  Aand  eller  ikke,  saa  er 
der  en  uudtømmelig  Mængde  af 
hiin  Aand,  som  ikke  er  en  Per- 
son. Dette  er  aabenbaret ;  dette 
er  en  Kjendsgjerning.  Og  det 
er  lige  saa  sandsynligt  efter  min 
Mening,  at  der  skulde  være  en 
Deel  af  den  organiseret  til  en 
Person,  som  at  den  skulde  fin- 
des almindelig  udbredt  iblandt 
alle  Stoffene  i  Rummet. 

Denne  Hellig  Aand  er  alviis, 
og  i  mange  af  dens  Egenskaber 
meget  liig  Faderen  og  Sønnen, 
og  handler  i  Forening  med  dem. 
Den  styrer  og  regjerer  alle  Ting, 

og  deraf  kunde  Nogle  slutte,  at 
den  har  den  samme  Kundskab 
og  Magt  som  Faderen  og  Sønnen. 

Jeg  vil  sige  Eder  noget  af  den 
Kundskab,  s  om  denne  HelligAand 
har.  Den  controllerer  alle  de 
Love,  som  I  seer  finder  Sted  om- 
kring Eder  i  Veirets  Forandrin- 
ger og  i  Aarstidernes  Afvexlin- 
ger,  og  alle  andre  Naturbegiven- 
heder, som  I  seer,  og  som  I  kal- 
der Naturens  Love ;  alle  disse  er 
hverken  meer  eller  mindre  end 
Virkningerne  af  denne  alvise 
Aand. 

I  seer  en  Steen  eller  andre  Gj  en- 
stande  falde  til  Jorden  og  I  spor- 
ger, hvad  bringer  dem  til  at  falde 
og  hvad  styrer  dem  ?  Hvorfor  vil 
de  ikke  fare  opad?  Har  nogon Per- 
son nogensinde  udfundet  Aarsa- 
gen  til  dette?  Nei,  endog  Isaak 
Newtons  Tyngdekrafts  Princip  er 
har  undladt  at  vise  det ;  saa  lærd 
en  Mand,  som  han  var,  har  han 
ikkun  givet  os  en  Viser  eller  Nø- 
gel  til  Virkningerne,  men  ikke  til 
Aarsagen  til  hine  Virkninger.  Han 
har  gjort  sig  stor  Umage  for  at 
vise  os,  at  naar  noget  falder  til 
Jorden,  er  det  Virkningen  af  Lo- 
ven for  almindelig  Tyngdekraft ; 
men  han  erklærer  selv,  at  Loven 
giver  ingen  Antydning  til  Aar- 
sagen i  han  gjør  denne  Erklæring 
i  sine  Skrifter. 

Om  han  altsaa  ikke  vidste  no- 
get om  Aarsagen  til  Stenes  Fal- 
den, og  om  ingen  Anden  veed  det, 
kan  Spørgsmaalet  endnu  med 
Rette  gjøres:  hvad  er  Aarsagen 
til  at  Stene  eller  enhver  anden 
Gjenstand,  naar  de  kastes  op  i 
Luften,  falder  til  Jorden.  Dette 
er  een  af  Naturens  Hemmelighe- 
der, som  endnu  ikke  er  opdaget, 
med  mindre  vi  vil  tillægge  den 
Hellig  Aand,  at  den  styrer  og  re- 
gjereralleTing.  Men  er  den  Hellig 


Aand  i  Stenen  ?  siger  Spørgeren, 
og  er  det  den  som  foraarsager, 
at  den  falder  til  Jorden  istedet- 
for  at  gaae  opad,  eller  istedetfor 
at  gaae  lige  ud?  Denne  Aand  er 
i  alle  Ting,  idet  den  styrer  og  re- 
gjerer  dem  efter  den  Almægtiges 
Forordninger.  Hvorledes  beviser 
De  det,  siger  Een?  Jeg  vil  be- 
vise det  ved  at  anføre  en  Aaben- 
baring,  som  siger:  „Han  er  i  So- 
len, og  er  Solens  Lys  og  den 
Kraft,  hvoraf  den  bestaaer  og 
hvorved  den  blev  skabt.  Lige- 
som han  ogsaa  er  i  Maanen  og 
er  Maanens  Lys  og  den  Kraft, 
hvoraf  den  bestaaer  og  hvorved 
den  blev  skabt.  Ligesom  han 
ogsaa  er  Stjernernes  Lys  og  den 
Kraft,  hvoraf  de  bestaaer  og  hvor- 
ved de  blev  skabte.  Og  ligele- 
des Jorden  og  dens  Kraft;  den 
Jord,  hvorpaa  I  staae." 

„Og  det  Lys,  som  nu  skinner," 
menende  Solens  Lys,  „der  giver 
Eder  Lys,  er  formedelst  ham,  som 
oplyste  Eders  Øine;  hvilket  er  det 
samme  Lys,  som  opliver  Eders 
Forstand,  hvilket  Lys  udgaaer 
fra  Guds  Omgivelse  for  at  opfylde 
det  umaalelige  Rum.  Det  Lys,  der 
er  i  alle  Ting,  der  giver  alle  Ting 
Liv,  der  er  den  Lov,  ved  hvil- 
ken alle  Ting  regjeres,  ja  den 
Guds  Magt,  som  sidder  paa  sin 
Throne,  han,  som  er  i  Evighedens 
Skjød,  omgivet  af  alle  Ting." 
Pagtens  Bog   7.  Afd.  2  og  3  §. 

Erindre  altsaa,  at  dette  Lys  er 
saa  almindeligen  udbredt,  at  det 
giver  alle  Ting  Lys.  Dette  er  det 
samme  Lys,  som  regjerer  alle 
Ting,  og  det  kaldes  „Guds  Magt." 
—  Og  det  Anførte,  i  Forening 
med  en  anden  Sætning  i  samme 
Aabenbaring,fremsætterklarligen 
den  Lærdom,  jeg  har  fremstillet 
for  Eder ;  Sætningen  siger,  at  „Lys 
forener  sig  med  Lys."    §  10.     I 


22 


Tale  af  Orson  Pratt. 


erindrerAlleParagraphen.  Aaben- 
baringen  siger  endvidere,  at„Gud, 
som  sidder  paa  sinThrone,  styrer 
og  udøver  alle  Ting ;  han  omfat- 
ter alle  Ting  og  alle  Ting  er  for 
ham,  og  alle  Ting  er  rundt  om- 
kring ham  5  og  han  er  over  alle 
Ting  og  i  alle  Ting  og  igjennem 
alle  Ting,  og  er  rundt  omkring 
alle  Ting;  og  alle  Ting  er  ved 
ham  og  af  ham,  som  er  Gud  fra 
Evighed  til  Evighed." 

Skal  vi  da  sige,  naar  Gud  eller 
hans  Hellig  Aand,  som  i  mange 
Aabenbaringer  kaldes  Gud,  er 
igjennem  alle  Ting,  idet  den  er 
udbredt  overalt,  og  er  i  Og  rundt 
omkring  alle  Ting,  at  den  ikke 
er  i  en  Steen,  naar  den  falder 
til  Jorden  ?  Nei !  vi  vil  ikke  ude- 
lukke den  fra  Noget,  som  er  i 
Tilværelsen,  thi  om  vi  udelukker 
denAandfra  een  Substants,  maatte 
vi  ligesaa  vel  udelukke  den,  eller 
prøve  paa  at  udelukke  den  fra  al 
Materie.  Om  Gud  er  i  alle  Ting, 
saa  er  han  i  Stenen.  Om  vi  skulde 
tage  Morgenrødens  Vinger  og 
flygte  til  Jordens  yderste  Ender, 
saa  er  Gud  der;  eller  om  vi  re- 
der vor  Seng  i  Helvede,  saa  er  han 
der;  og  hiin  Aand  er  der,  ikke 
for  at  lide,  men  for  at  udføre  den 
Almægtiges  Befalinger. 

Alle  hine  store  Legemer,  som 
vi  seer  gjennemvandre  Rummet, 
er  styrede  og  regjerede  af  den 
samme  Aand.  Om  enhver  af  dem, 
eller  den  Hellig  Aand,  som  gjen- 
nemtrænger  dem,  ikke  havde  til- 
strækkelig Kundskab  til  hine  al- 
mindelige Love,  hvorved  alle  Ver- 
dener og  al  Materie  er  holdt  i 
Orden,  maatte  de  hyppigen  støde 
imod  hverandre,  eftersom  Man- 
ges Baner  gjennemskære  hveran- 
dre under  Udførelsen  af  deres 
Omløb.  Endog  Stenen,  som  ka- 
stes op  i  Luften,  gaaer  ikke  paa 


Slump,  men  dens  Vei  er  mærket 
ud  systematisk,  ifølge  visse  Love 
og  Betingelser,  falder  den  stedse 
til  Jorden. 

Hvorfor  steg  Øxen  op  til  Van- 
dets Overflade,  naar  Propheten 
Elisa  befalede  det?  Jeg  vil  sige 
Eder  hvorledes  Elisa  fik  den  til 
at  flyde  op  paa  Vandets  Over- 
flade. Den  Aand  eller  Kraft,  som 
bevirkede  Jernstykkets  Synken, 
blev  brugt  til  at  bringe  det  op 
igjen;  thi  der  udfordredes  den 
samme  Magt  til  at  bringe  det 
op  til  Vandfladen,  som  der  be- 
høvedes for  at  bringe  det  ned. 
Den  Virken  eller  Kraft,  som  for- 
aarsagede  at  Jernøxen  sank,  naar 
den  faldt  i  Vandet,  kaldes  den  al- 
mindelige Tyngdekrafts  Lov.  Der 
er  ingen  Tiltrækning  henimod 
Jorden,  som  Nogle  har  formodet, 
men  der  er  en  tyngende  Kraft,  eller 
en  Kraft,  som  sender  enhver  Ting 
henimod  Jorden,  saa  snart  som 
det  er  løsladt  i  Atmosphæren. 

Antag  at  I  tager  Aanden,  som 
er  i  alle  Ting,  bort  fra  JØxen, 
hvorom  vi  taler,  vilde  Jernpar- 
tiklerne hænge  ved  hverandre? 
Nei,  de  vilde  ikke ;  der  vilde  ikke 
være  mere  Sammenhæng  mellem 
Jernets  Smaadele  end  der  er  i 
Luften,  som  vi  allerede  indaander ; 
men  det  er  Guds  Aand,  som  be- 
virker at  Jernpartiklerne  hænger 
tilsammen  i  Øxen,  og  det  er  den 
samme  Aand,  som  bringer  den 
op  til  Vandets  Overflade,  og  den 
samme  Aand  foraarsager,  at  Jer- 
net synker  til  Bunden  af  en  Elv 
eller  Flod,  hvori  den  monne  falde ; 
og  alle  disse  almindelige  Love, 
som  viser  sig  saa  iøinefaldende 
for  os  fra  Dag  til  Dag,  er  føl- 
gelig hverken  meer  eller  mindre 
end  Virkningerne  af  den  alvise 
Aand,  som  der  er  sagt  os,  er 
„rundt  omkring  og  i  alle  Ting," 

og  som  handler  efter  visse  Love, 
foreskrevne  af  den  Almægtige. 

Det  er  den  samme  Aand,  som 
handler  i  Forening  med  Faderen 
og  Sønnen  i  at  regjere  alle  Ting 
i  Himmelen  og  paa  Jorden  og 
gjennem  Rummets  hele  grændse- 
løse  Udstrækning.  Lad  denne 
Eenhed,  denne  Forening  imellem 
Aandens  Partikler  ophore,  og  I 
vilde  snart  see  alle  Ting  geraade 
i  Forvirring.  Tag  bort  denne 
Aand  og  I  vilde  øieblikkeligen 
see,  at  nogle  Ting  vilde  gaae  opad, 
andre  nedad,  og  nogle  ligeud;  en 
Deel  af  Jorden  vilde  adskille  sig 
fra  den  anden;  een  Deel  vilde 
fare  omkring  her,  en  anden  der. 
Med  mindre  der  fandt  Eenhed 
Sted  i  de  utallige  Atomer  (Smaa- 
dele)  af  denneUniversalaand,  vilde 
Materien  ophøre  at  bevæge  sig 
ved  Lov;  men  de  handler  alle  i 
Forening,  og  derfor  er  der  ingen 
Forvirring  i  Naturens  eller  i  Na- 
turlovenes Virkninger. 

Jeg  har  hørt  det  bemærket  som 
et  Beviis  imod  denne  Anskuelse 
af  det  Omhandlede,  at  om  alle 
Partiklerne  af  den  Hellig  Aand 
havde  den  samme  Grad  af  Kund- 
skab, maatte  de  komme  til  at 
trætte  med  hverandre.  Tag  bort 
denne  Slags  Enighed,  som  nu 
finder  Sted,  og  I  vilde  finde  at 
een  Partikel  vilde  stride  for  eet 
Slags  Regjering,  og  en  anden  for 
et  andet  Slags,  og  hver  af  dem 
vilde  tænke,  at  dens  egen  Maade 
var  den  bedste ;  thi  der  vilde  være 
Rum  for  en  større  Deel  af  Splid- 
agtighed og  Trætte,  hvor  en  For- 
skjeilighed  af  Meninger  fandt 
Sted  formedelst  Mangel  af  Kund- 
skab, end  om  de  havde  den  samme 
Kundskab.  Korteligen,  om  Par- 
tiklerne af  den  Hellig  Aand  ikke 
var  eet  i  Kundskab,  vilde  der 
være  en  stadig  Trætte  af  Mangel 


paa  Forstaaelse.  Forskjellighed 
i  Anskuelser,  som  opstaaer  af 
Mangel  paa  lige  Kundskab,  ind- 
fører uvenlige  Følelser  og  Ud- 
tryk i  enhver  Familie  og  iblandt 
enhver  Klasse  af  Mennesker,  hvor 
de  finder  Sted. 

Giv  to  Individer  med  de  samme 
Egenskaber  den  samme  Kund- 
skab om  Noget;  lad  dem  see  og 
forstaae  saaledes,  at  de  faaer  de 
samme  Anskuelser  dannede  ved 
eens  Kundskab,  og  de  vil  ikke 
kives  om  deres  Anskuelser;  men 
de  vil  handle  som  een  Mand,  og 
de  vil  følgelig  være  eet  i  alle 
Ting,  som  de  forstaaer  eens ;  og 
just  saaledes  er  det  med  Plane- 
terne, Jorden,  Maanen  og  andre 
Verdener;  de  handler  i  Forening, 
og  den  Aand,  som  regjerer  dem, 
forstaaer  de  Principer,  hvorved 
denne  Verden  og  alle  Verdener 
er  regjere  de,  og  følgelig  findes 
der  ingen  Forvirring  eller  Uenig- 
hed ;  idet  ingen  Verdener  støder 
imod  hverandre  og  knuses  i  Mil- 
lioner Atomer  og  adspredes  i 
Rummet.  Hvorfor  hænder  der 
ikke  noget  af  det  Slags?  Fordi 
den  Hellig  Aands  Partikler  er  eet. 

I  finder  ikke  een  Deel  at  vor 
Aand  eller  Legeme  stridende  imod 
en  anden  Deel.  I  finder  ikke 
Aanden,  som  er  i  Eders  venstre 
Fod,  fægtende  mod  Aanden,  som 
er  i  Eders  høire  Fod;  men  de 
handler  tilfælles,  idet  de  er  eet. 
Om  een  Haand  brænder  sig,  den 
anden  advares  og  holder  sig  borte 
fra  Ilden.  Hvoraf  kommer  det? 
Fordi  Aandens  Partikler  i  begge 
har  den  samme  Grad  af  For- 
stand, og  da  de  er  enige  i  alle 
Ting,  advares  den  ene  af  den 
anden. 

Nogle  antage,  at  al  vor  For- 
stand .er  i  Hovedet.  Jeg  troer 
ikke    noget  Saadant;   men  jeg 

troer,  at  om  vor  Aand  kunde 
tages  ud  af  vort  Legeme  og  stil- 
les foran  os,  saa  at  vi  kunde  see 
paa  den  med  vore  naturlige  Øine, 
saa  vilde  vi  see  Lignelsen  og  Bil- 
ledet af  det  Tabernakel,  udaf 
hvilket  den  var  tagen.  Ikke  alene 
Hovedet,  men  Figuren  af  Hove- 
det,Fødderne,Armene,Hænderne, 
Ansigtet  og  af  det  hele  Legeme. 
Om  Aanden  bestaaer  af  utallige 
Partikler,  som  besidder  Kund- 
skab eller  Forstand,  saa  paastaaer 
vi,  at  den  er  udbredt  gjennem 
Systemet,  hvori  den  boer.  Thi 
om  Aandens  Dele  ikke  hver  for 
sig  havde  nogen  Kundskab,  saa 
kunde  de  ingen  have  som  et  sam- 
let Heelt. 

Hvor  mange  døde  Personer  vil- 
de I  have  til  at  stable  sammen 
for  at  gjøre  en  levende?  Om  ti 
tusinde  var  stablede  sammen,  de 
vilde  hverken  frembringe  Liv  eller 
Kundskab.  Og  netop  saaledes  er 
det  med  disse  Partikler  eller  Dele 
af  Legemet,  som  siges  ikke  at 
have  nogen  Aand  i  dem,  I  maa 
bringe  dem  tilsammen,  og  de 
vilde  forstaae  pi  æcis  ligesaa  me- 
get som  et  hundrede  tusinde  døde 
Personer.  Følgelig:  om  det  Hele 
har  Forstand,  saa  har  Delene 
ogsaa.  Det  gjør  intet  til  Sagen, 
om  Partiklerne  er  saa  smaa,  at 
ti  tusinde  af  dem  kan  rummes 
paa  Spidsen  af  en  fim  Synaal, 
de  alle  danner  Dele  af  den  for- 
nuftige Aand  og  handler  i  For- 
ening med  hverandre  i  alle  Ting, 
og  derfor  er  derenEenhed  ifølge 
Ordene  af  vor  Text.  Ingen  ind- 
byrdes Splidagtighed  finder  Sted, 
men  en  fuldkommen  Enighed,  som 
giver   sig   tilkjende    i   alle  Aan- 


dens Foretagender.  Om  den  al- 
vise Aand  vinder  Tilværelse  i 
Mennesket,  bestræber  den  sig  for 
at  paavirke  og  overtale  ham  til 
at  blive  eet  med  Gud,  ligesom 
den  er  eet  med  ham. 

Vi  siger,  atDele  af  denne  Aand 
findes  i  enhver  Deel  af  Rummet, 
og  de  udfører  alt  det  Arbeide  at 
regjere  og  vedligeholde  den  fuld- 
komne Harmoni,  som  vi  seer  i 
hele  Naturen.  Hele  Naturen  er 
derved  underlagt  Evighedens  sto- 
re Lov.  Hvorfor  føier  vi  os  da 
ikke  alle  efter  det  samme  store 
Princip  paa  een  Gang?  Vi  maa 
føie  os  efter  det,  om  vi  skal  forvente 
at  komme  til  at  nyde  Guds  og 
hans  Søns,  Jesu  Christi  Nærvæ- 
relse. Vi  maa  komme  dertil,  at 
vi  blive  lige  saa  enige  i  vor  Tro 
og  vore  Handlinger,  som  vor  høire 
og  venstre  Haand  er  indbyrdes 
enige  i  deres  Foretagender. 

Men,  siger  Folket,  eftersom  De 
er  ifærd  med  at  tale  om  dette 
Eenheds  Princip,  skulde  vi  synes 
godt  om,  dersom  De  vilde  for- 
klare os  det  Skriftsted,  hvori  der 
siges,  at  „Faderen  er  i  Sønnen 
og  Sønnen  i  Faderen  og  Aanden 
i  dem  begge,,  eller  saa  omtrent. 
Det  er  Skriftstedet,  som  anfører 
Jesu  Bøn  for  hans  Disciple.  Jeg 
vil  give  Eder  vor  Frelsers  egne 
Ord  :  „Men  jeg  beder  ikke  alene 
for  disse,  men  ogsaa  for  dem, 
som  formedelst  deres  Ord  skulle 
troe  paa  mig.  Paa  det  at  de 
Alle  maa  være  eet,  ligesom  du, 
Fader,  er  i  mig,  og  jeg  i  dig, 
at  de  og  skulle  være  eet  i  os> 
at  Verden  kan  troe  at  Du  haver 
udsendt  mig." 

(Fortsættes). 

Skandinaviens  Stjerne. 


Den  15de  October. 

Vi  har  modtaget  „Deseret  News"  indtil  25de  Juli,  „St.  Louis 
Luniinary"  indtil  den  8de  Septbr.  og  „The  Mormon"  indtil  den 
15de  Septbr.;  og  alle  Efterretninger  fra  disse  Blade  ligesom  fra 
private  Breve,  som  vi  har  modtaget,  er  overeensstemmende  i  at 
der  hersker  Fred,  Tilfredshed  og  Helbred  i  Utah,  samt  at  Virk- 
somheden er  stor  i  Bygningsvæsenet,  ikke  alene  paa  Templet  og 
de  offentlige  Bygninger;  men  ogsaa  talrige  private  Huse  opføres, 
saa  at  baade  Saltsøstaden  og  andre  Stæder  tiltage  i  Størrelse  og 
Forskjønnelse.  Afgrødens  Ødelæggelse  af  Græshopperne  er  saa 
langt  fra  at  nedslaae  Folkets  Mod,  at  det  snarere  synes  at  opvække 
dem  til  fordobblet  og  fornyet  Driftighed  og  Flid;  og  efter  de 
seneste  Efterretninger  forventer  de  at  høste  en  Deel,  idet  Afgrøden 
seer  godt  ud  paa  enkelte  Steder;  det  hedder:  „gjennem  Folkets 
utrættelige  Flid  og  Guds  Velsignelser,  vil  de  have  tilstrækkeligt; 
endskjøndt  de  paa  mange  Steder  er  nødte  til  at  saae  og  plante 
den  fjerde  Gang."  Præsident  B.  Young  siger  i  denne  Anledning: 
„Det  vil  sigte  de  Hellige,  og  alle  Ting  vil  i  Enden  bevise  sig  at 
være  til  Israels  Frelse.  Trofaste  Hellige  vil  bestaae  Prøven, 
medens  de  Halvhjertede  og  Frygtagtige  vil  veires  bort  lig  Avner 
for  Vinden." 

Elder  Isaak  G.  Haight  skriver  fra  Staden  Cedar  iblandt 
Andet:  „Broder  W.  W.  Willes  er  netop  vendt  tilbage  fra  the  Los 
Vognes,  og  melder,  at  medens  han  var  ved  Floden  „Muddy"  kom 
Indianerne  til  ham  og  forlangte  Daab;  og  efter  at  de  havde  ind- 
gaaet  Pagten,  gik  de   ned   i  Vandet  med   dem   og   døbte   201    og 


contirmerede  dem  ved  Strandbredden.  De  følte  alle  vel  og  lovede 
at  opføre  sig  bedre,  og  ikke  dræbe  eller  stjæle  de  Reisendes  Heste 
og  Qvæg." 

Det  vil  sees  af  Ovenstaaende  og  andre  Ældstes  Fremgang, 
som  har  besøgt  andre  Stammer,  at  Saliggjørelsens  Nøgler  er  nu 
dreiede  om  til  deres  Begunstigelse,  og  Herren  har  begyndt  at  ud- 
gyde sin  Aand  over  dem,  saa  at  Pagterne,  som  gjordes  med  deres 
Fædre,  maa  blive  opfyldte. 

Den  4de  Juli  blev  høitideligholdt  i  Saltsøstaden  med  stor 
Stads,  ved  Affyring  af  Kanoner  og  Udhængning  af  Valgsprog  og 
Flag  fra  alle  offentlige  Bygninger  og  Kjøbmandshuse,  og  en  stor 
Procession,  indbefattende  Guvernøren  og  Følge,  tilligemed  de  For- 
enede Staters  Territorial  Embedsmænd  og  Fremmede  af  Rang  og 
en  smuk  Militairparade.  Efter  at  have  passeret  gjennem  nogle  af 
Stadens  fornemste  Gader,  begav  de  sig  til  Floden  Jordan,  hvor 
Nauvoo  Legionen  blev  mønstret  af  Guvernør  B.  Young.  Kl.  12 
vendte  Processionen  tilbage  til  Staden. 

Ved  Brev  fra  Ældste   P.  O.  Hansen,    dateret   d.    31.   Juli  fra 
Fort  Laramie,  erfarer  vi,  at  sidste  Emigration  havde  paa  den  Tid 

tflbagelagt  omtrent  det  Halve  af  Reisen  over  Ørken.  Alle  var  vel 
og  de  drog  fremad  i  god  Orden.  Broder  P.  O.  Hansen  sender 
sm  Hilsen  til  alle  de  .Hellige  i  Skandinavien. 

Indenlandske  Etterretninger.  Vi  havde  den  Glæde  i  Følge 
med  Ældsterne  D.  Spencer  og  Joseph  Young  at  komme  i  god 
Helbred  og  veltilfredse  tilbage  hertil  den  6te  dennes  fra  vor  Tour 
til  Sverrig,  hvortil  vi  afgik  den  24de  f.  M.,  læggende  Veien  over 
Gothenborg,  og  dampede  Kanalen  opover;  besaae  „Troldhætten ;" 
færdedes  over  de  mange  smukke  Indsøer,  forbundne  ved  Canaler, 
som  førte  gjennem  herlige  Landskaber,  der  afgav  et  afvexlende 
og  behageligt  Skue,  samt  seilede  ind  i  Mælaren  og  ankom  til 
Stockholm  den  28de  f.  M.,  hvor  vi  besaae  Stadens  Mærkværdig- 
heder; men  især  glædede  os  ved  at  samles  med  den  Green  af 
Hellige,  som  Herren  allerede  har  oprettet  der,  hvis  Antal  da  talte 
19;  frydede  os  over  Udsigten  af  Herrens  Værk  i  den  Stad,  idet  vi 
fandt  de  Hellige  af  en  god  Aand  og  Udsigterne  gunstige,  thi  For- 
samlingerne var  godt  besøgte,  og  det  af  agtede  og  religiøse  Mænd, 
der  med  stor  Opmærksomhed  lyttede  til  Forkyndelsen  af  Evangeliet, 
og  derefter  i  private  Samtaler  med  os  lagde  sin  Oprigtighed  for 
Dagen  i  at  undersøge  Sandheden.  Vi  haaber  og  troer,  at  dette 
Besøg  vil  være  til  Opmuntring  og  Velsignelse  for  de  Hellige,  og 
for  Andre,  der  stod  nær  til  at  annamme  Sandheden,  og  for  os  var 
det  en  stor  Tilfredshed  at  see,  at  Herren  havde  velsignet  vore 
Brødres  —  Missionærernes  Arbeide  —  saa  at  Udsigterne  var  langt 
over  vor  Forventning;  især  som  den  intolerante  Lovgivning  for- 
byder Indvaanerne  at  dyrke  Gud  efter  deres  Samvittigheds  Over- 
beviisning;  dog  er  vi  forvissede  om,  at  Herren  i  sin  beleilige  Tid 
styrer  det  saa,  at  den  svenske  Nation  vil  faae  Religionsfrihed,  som 
ethvert  Folk  med  Rette  kan  fordre;  og  da  tvivler  vi  ingenlunde 
om  at  Evangeliet  vil  udsprede  sig  til  Velsignelse  og  Frelse  for  de 
de  Ædle  og  Oprigtige  af  Hjertet.  Efter  at  have  opholdt  os  i 
Stockholm  til  den  4de,  afgik  vi  med  Dampbaad  langs  Sverrigs 
Østkyst;  havde  fovorabelt  Veir,  anløb  Calmar  og  Ystad  og  ankom 
som  ovenmeldt  hertil  den  6te  glade  og  taknemmelige  over  at  finde, 
at  alt  var  vel. 

Brødrene  Daniel  Spencer  og  Joseph  Young,  der  nu  en  Tid 
har  glædet  os  med  deres  Besøg,  afgik  den  Ilte  sidstleden  til 
England  over  Hamborg  til  deres  respektive  Virkekredse.  End- 
skjøndt  vi  savner  de  agtede  og  hædrede  Brødre  og  Medarbeidere 
og  gjerne  havde  ønsket  længere  at  nyde  deres  Selskab,  veed  vi 
dog  hvor  nødvendigt  det  er,  at  Herrens  Tjenere  gaaer,  hvor  Pligten 
kalder  dem ;  vi  glæder  os  ved  Haabet  om  et  snarligt  Gjensyn. 
Maatte  Herrens  Velsignelse  ledsage  dem  overalt  paa  deres  Veie! 
De  har  anmodet  os  om  gjennem  dette  Organ  at  udtrykke  deres 
Tilfredshed  med  deres  Ophold  her;  deres  Glæde  over  Herrens 
Værk  i  dette  Land;  deres  Taknemmelighed  til  de  Hellige  for  den 
beviste  Kjærlighed  og  Opmærksomhed  mod  dem;  de  byder  Eder 
alle  et  hjerteligt  Levvel;  de  opfordrer  Eder  til  at  være  trofaste, 
at  I  kan  blive   samlede   om  ikke   lang  Tid  med  Herrens  Folk  i 

Zions  Dale;  de  beder  Eder  erindre  dem  og  alle  Herrens  Tienere 
i  Eders  Bønner;  de  vil  heller  ikke  forglemme  Eder;  de  vil  bringe 
Eders  Hilsen  til  Præsident  Richards  og  de  engelske  Hellige;  de 
vil  frembære  et  godt  Vidnesbyrd  om  Eder  til  Præsident  Brigham 
og  Guds  Folk  i  Zion ;  de  giver  Eder  sin  Velsignelse  i  den  Herres 
Jesu  Navn,  Amen! 


Brev  fra  Ældste  J.  C.  Nielsen. 

som  var  Forstander  i  Hamborg,  og  emigrerede  herfra  ifjor. 

St.  Louis  den  18de  Septbr.  1855. 


Ældste  John  Van  Cott, 
Kjære  Broder! 

Jeg  føler  til  i  denne  Stund  at 
skrive  et  Par  Ord  til  Dem,  da  jeg 
har  Leilighed  dertil  og  tillige 
tro  er  at  det  vil  interessere  Dem 
at  hore  lidt  fra  de  danske  Hel- 
lige her  i  Amerika. 

For  det  Første  kan  jeg  med- 
dele Dem,  at  jeg  Gud  skce  Lov 
har  Helbred  og  Sundhed  og  har 
havt  det,  siden  jeg  forlod  Kjø- 
benhavn,  og  jeg  haaber  at  disse 
Linier  vil  træffe  Dem  i  samme 
Tilstand. 

Ved  Præsident  E.  Snows  Af- 
reise  herfra  blev  jeg  beskikket 
at  være  omreisende  Ældste  iblandt 
de  danske  Hellige,  og  da  jeg 
siden  har  besøgt  dem  alle,  vil 
jeg  meddele  Dem  et  Par  Ord 
om  deres  Tilstand.  De  er  nu 
organiseret  i  3  Grene,  saavidt 
som  det  ikke  var  ordnet  før.  De 
Danske,  som  er  her  i  St.  Louis, 
er  indlemmede  i  denne  Stav  af 
Zion,  men  alligevel  har  vi  vore 
Protocoller  osv.  for  os  selv,  paa 
Grund  af  Sproget.  De  Danske 
har  nydt  stor  Velsignelse  af  de 
Engelske  her  baade  i  timelig  og 
aandelig  Henseende,  mere  end 
jeg  kan  beskrive,  de  har  hjul- 
pet os,  hvor  vi  ikke  har  kunnet 
hjælpe  os  selv. 


De  Hellige  har  det  for  det 
Meste  godt  her  baade  timelig  og 
aandelig;  nogle  daarlige  Fiske 
kommer  vel  med  paa  Reisen,  men 
de  tabes  efterhaanden.  Clement- 
sen er  udelukt  af  Kirken;  lige- 
ledes Krause.  Sidstnævntes  Kone 
og  de  to  mindste  Børn  døde  for 
en  kort  Tid  siden;  ellers  er  der 
ikke  død  uden  1  voxen  Person 
til  af  de  Danske,  siden  jeg  kom 
til  St.  Louis,  saavidt  jeg  veed; 
den  næste  Green  er  i  Weston, 
omtrent  500  engelske  Mile  (125 
danske)  opadMissourifloden,hvor- 
til  Broder  Eilertsen  gik  med  et 
Compagni.  Der  er  omtrent  30 
voxne  Medlemmer,  hvilke  ogsaa 
har  det  godt,  har  Arbeide  nok 
og  god  Betaling.  Lidt  Sygdom 
har  af  og  til  været  iblandt,  dem, 
og  nogle  er  og  afgaaede  ved 
Døden,  hvor  mange  veed  jeg 
ikke,  men  da  jeg  forlod  dem, 
var  de  Alle  i  god  Tilstand,  ti- 
melig som  aandelig.  Dentredie 
Green  er  for  kort  Tid  siden  or- 
ganiseret i  Mormon  Grove  i  Kan- 
sas  Territorium,  omtrent  o  dan- 
ske Mile  fra  Weston.  Det  er 
der,  hvor  den  faste  Leirplads  er, 
før  de  tager  over  Ørken.  De 
Danske  har  begyndt  at  bosætte 
dem  der  og  tage  Jordlodder  og 
bygge  Huse  efter  Omstændighe- 

derne  og  lægge  Grund  til  et  nyt 
Danmark,  som  maaskee  vil  er- 
indres, naar  det  gamle  er  glemt. 
Der  er  sund  Luft,  godt  Vand  og 
Jord,  hvis  Lige  ikke  findes  i 
Danmark;  dog  er  Begyndelsen 
ikke  saa  let,  da  det  er  i  Kanten 
af  JØrkenen,  hvorfra  der  er  en  5 
til  6  engl.  (1$  til  1\  danske)  Mile 
til  andre  Beboere.  Den  nærmeste 
Stad  er  Atchison,  5  engl.  (1^ 
danske  Mile  herfra,  hvor  nogle 
af  Brødrene  arbeider,  og  naar 
de  har  arbeidet  en  Tid,  gaaer 
de  op  og  bygger  for  dem  selv, 
og  saaledes  gaaer  de  fremad. 
Her  paa  dette  Sted  mangler  nogle 
hundrede  Dollars  i  Begyndelsen, 
som  de  forst  maa  fortjene,  men 
det  kommer  efterhaanden.  Der 
er  en  liden  Coloni  paa  10  Fa- 
milier og  de  har  4  Køer,  4  Oxer 
og  4  unge  Kreature,  og  jeg  haa- 
ber  at  de  inden  mange  Dage  skal 
have  2  Oxer  til  og  være  istand 
til  at  pløie  og  saae  Hvede.  De 
har  i  den  sidste  Tid  lidt  af  Kold- 
feberen, da  de  den  meste  Tid 
har  havt  daarlig  Huusly  og  en 
Deel  lagt  i  Telte,  men  da  jeg 
forlod  dem,  var  de  Fleste  raske 
igjen.  Hvad  der  glæder  mig  over- 
maade,  er,  at  Sødskende  ikke 
glemmer,  hvorfor  de  er  komne 
her,  men  er  villige  til  at  gjøre 
det,  som  bliver  dem  lært  af  Gud 
gjennem  hans  Tjenere,  om  det 
er  muligt  at  de  kan  hjælpe  de 
Sødskende,  som  kommer  dette 
Aar;  og  vi  kan  være  dem  til 
Hjælp  i  mange  Ting. 

De  Danske  har  næsten  Alle 
fornyet  deres  Daabspagt,  og  øn- 
sker at  gaae  frem  i  Hellighed 
for  Israels  Gud  og  gjøre  det 
Bedste  de  kan.  Efterhaanden 
som  de  bliver  bekjendt  med  Spro- 
get, bliver  det  bedre  for  dem  i 
alle  Retninger.    Brødre,  som  ar- 


beider, har  i  det  Mindste  1  Dol- 
lar om  Dagen;  somme  1  Dollar 
og  Kosten  og  andre  mere ;  og 
enhver  af  Søstrene,  som  kan  gaae 
ud  og  vaske,  kan  faae  £  til  £ 
Dollar  om  Dagen  og  voxne  Sø- 
stre har  8  Dollars  om  Maaneden. 
Der  tales  om  i  Danmark,  at  naar 
de  Ældste  faaer  de  Hellige  til 
Amerika,  saa  har  de  dem  fangne 
og  bundne  og  kan  gjøre  med 
dem,  som  de  ønsker,  og  da  er 
de  som  Slaver,  og  undertiden 
maa  de  endog  trække  Ploven  osv. 
Jeg  vilde  ønske  at  den  danske 
Nation  kunde  see  eengang,  hvor- 
ledes her  i  Virkeligheden  er,  saa 
blev  der  maaskee  ikke  mange 
igjen  i  Danmark  af  Arbeidsstan- 
den.  Jeg  seer  at  her  er  Frihed 
baade  i  timelig  og  aandelig  Hen- 
seende; om  jeg  ikke  vil  arbeide 
for  en  Mand,  kan  jeg  strax  gaae 
til  en  anden.  Er  ikke  Tjeneste- 
folk bundne  hele  Aaret  i  Dan- 
mark? Om  jeg  ikke  her  vil  være 
en  Sidste-Dags-Hellig  og  tjene 
Gud,  kan  jeg  gaae  hvorhen  jeg 
vil ;  der  er  Ingen,  som  kan  holde 
mig ;  om  jeg  ønskede  at  reise  til 
Danmark,  kunde  jeg  snart,  om 
jeg  havde  Hilsen,  fortjene  Penge 
dertil.  Vel  er  der  Prøvelser  for 
de  Hellige  her,  men  jeg  tro  er, 
at  den  største  er,  at  Fortjenesten 
er  stor  her  imod  i  Danmark.  Det 
vilde  være  godt,  om  Emigran- 
terne ikke  tog  saa  mange  store 
beslagne  Kister  med  dem  og 
saa  meget  Tøi,  at  de  har  nok  i 
ti  Aar.  De  Danske  maatte  sid- 
ste Aar  efterlade  næsten  alle  de- 
res store  Kister  i  Mormon  Grove. 
Dersom  de  kunde  see,  hvorledes 
det  er  her,  tænker  jeg,  at  de 
ikke  vilde  forsyne  dem  for  ti 
ti  Aar,  men  hellere  hjælpe  en 
oprigtig  Sjæl  med  sig,  og  kjøbe 
Tøi   her,   hvor   det   er  lige    saa 

billigt  som  i  Danmark,  og  saa- 
ledes  betale  Fragt  for  en  Sjæl 
istedetfor  store  Kasser.  Det  var 
bedre  at  tage  en  god  Deel  Taal- 
modighed  med;  thi  dette  er  der 
Brug  for  baade  paa  Reisen  og 
her. 

De  Danske  er  meget  glade  for 
„Stjernen,"  som  nu  kommer  til 
alle  tre  Grenene. 

De  hilses  nu  fra  de  Hellige  og 
til  Slutning  fra  Deres  i  Pagten 
J.  C.  Nielsen. 

E.  S.  Jeg  vilde  gjerne  bede 
Dem,  at  naar  Emigranterne  kom- 
mer, om  De  ikke  vilde  sende 
nogle  danske  Bøger  med  dem 
hid  til  St.  Louis.  Der  er  vel 
Nogen,  som  vil  lægge  Pengene 
ud,  til  de  kommer  hertil.  De  bør 
tage  nogle  Mormonsbøger,  Pag- 
tensbøger,  Psalmebøger,  Cele- 
stiale  Ægteskaber  osv.  og  nogle 
af  de  sidste  Aargange   af  Stjer- 


nerne. Her  er  adskillige  Dan- 
ske og  Svenske,  som  besøger 
vore  Forsamlinger,  saa  jeg  tro  er, 
at  Nogle  vil  indkomme  i  Pagten 
her  af  vore  Landsmænd.  Med 
de  Tydske  gaaer  det  ikke  godt; 
de  er  omtrent  lige  saa  døde  her 
som  i  Hamborg  for  Sandheden, 
men  her  behøver  jeg  ikke  at 
være  saa  bange  for  at  sige  den 
som  der. 

Brødrene  Jens  Larsen  og  Bra- 
vandt  er  lykkelig  ankomne  her- 
til og  i  Besiddelse  af  Guds  Aand; 
de  er  i  Mormon  Grove ;  Broder 
Didriksen  i  St.  Louis.  Hils  Brø- 
drene paaContoret  ogLiljenqvist 
og  Olsen  fra  mig. 

Jeg  beder  nu  Gud  at  velsigne 
Dem  med  alle  Velsignelser,  ti- 
melige og  aandelige,  som  maatte 
være  nødvendige  i  den  Plads, 
som  Herren  har  stillet  Dem. 
J.  C.  N. 


1835. 


Soseph    Smiths  Levnetstob. 

(Fortsat  fra  Pag.  8). 


Ældste  L.  Johnson  vidnede,  at 
ved  et  tidligere  Forhør  for  de 
Tolv  for  Vildfarelse  i  Lærdom, 
saadan  som  om  han  kunde  være 
een  af  de  to  Vidner,  og  at  han 
ikke  burde  gaae  omkring  og  præ- 
dike, paa  Grund  af  at  Qvinderne 
saa  ofte  blev  forelskede  i  ham,  var 
han  ikke  ydmyg,  naar  han  blev 
irettesat,  men  retfærdiggjorde  sig 
selv,  og  fremførte  en  Klage  mod 
Raadet  for  haard  Behandling. 

Ældste  William  Smith  sagde, 
at  Bishop,  efter  at  have  sat 
sig  op  mod  Raadet,  tilsidst 
sagde,  at  Alt  var  ret,  og  at  de 
havde  behandlet  ham  retfærdigt. 

ÆldsterneMarsh  ogYoung  stad- 
fæstede det  Foregaaende,  at  han 


underkastede  sig  efter  at  være  ble  • 
ven  overvunden,  ogsaa  at  han  var 
istand  til  at  pryde  sit  Embede, 
om  han  vilde. 

Ældste  Kimball  istemte  Oven- 
staaende  ogsaa  at  Bishop  sagde, 
efter  at  han  saae  at  hans  Sag 
var  haabløs,  at  Raadet  havde  vendt 
den  vrange  Side  ud  paa  ham. 

Ældste  John  P.  Green  istemte 
i  det  Hele  og  som  Tillæg  til  Oven- 
staaende,  at  han  var  saa  doven, 
at  han  ikke  vilde  hjælpe  sig  selv 
til  en  Drik  Vand. 

Efter  at  Raadsmedlemmerne 
havde  udtalt  sig  og  Sagen  blev  un- 
dergiven Afgjørelse,  opstod  Bro- 
der Bishop  og  gjorde  en  ydmyg 
Bekj  endelse  om  sin  Overtrædelse 

og  bad  Høiraadet  og  hele  Kir- 
ken om  Tilgivelse:  at  han  ag- 
tede at  lære  Viisdom  fra  de  Aaben- 
barelser,  som  Gud  havde  givet, 
og  underkastede  sig  Rettens  Kj en- 
delse, idet  han  var  fuldkommen 
tilfreds  med  Gangen  af  den  hele 
Retsforhandling. 

Efter  megen  Belærelse  afgjorde 
Præsidenten,  at  de  Tolvs  Kaad  i 
denne  Sag  var  i  Retfærdighed; 
tillige  at  hans  Bekj endelse  publi- 
seres  i  the  Messenger  and  Ad- 
vocate,  og  han  optages  i  fuldt 
Samfund,  og  modtager  sin  Ordi- 
nation og  Kaldsbrev  som  tilforn ; 
hvilket  Raadet  samstemte  i  og 
Broder  Bishop  ordineredes  af 
Raadet  til  en  Ældste. 

W.  Parrish, 
Skriver. 

Et  Forsøg  gjordes  i  det  fore- 
gaaen de  Raad  at  anklage  de  Tolv 
for  Høiraadet,  fordi  de  havde  af- 
skaaret  Gladden  Bishop  ved  de- 
res Bradford  Conference,  men 
Forsøgetmislykkedes  aldeles.  Jeg 
afgjorde  at  Høiraadet  havde  In- 
tet at  gjøre  med  de  Tolv,  eller 
de  Tolvs  Kjendelse.  Men  om  de 
Tolv  feilede,  var  de  ikkun  an- 
svarlige for  General  Raadet  af 
Authoriteterne  over  den  hele 
Kirke ,   ifølge  Aabenbaringerne. 

Om  Eftermiddagen  fremførtes 
en  Klage  for  Hoer  imod  Lorenzo 
L.  Lewis  ifølge  almindelig  Om- 
tale, som  cirkulerede  omkring 
iblandt  Brødrene,  hvilket  han 
paaberaabte  sig  som  ikke  skyl- 
dig i,  og  Klagen  blev  forandret 
til  „en  utilladelig  Omgang  med 
en  Qvinde."  Lewis  tilstod  at  han 
havde  vanæret  Pigen,  sig  selv  og 
Kirken,  men  var  ikke  skyldig  i 
Anklagen.  Efter  Afhøring  af  Vid- 
nerne Marshs,  Mc  Lellins,  Pat- 
tens og  William  Smiths  Vidnes- 
byrd, og  Grundene  for  og  imod, 


bekjendte  Ældste  Lewis,  at  han 
havde  handlet  ugudeligen,  og  hav- 
de gjort  al  den  Forbedring  han 
kunde  i  sin  Bekjendelse  i  den 
tidligere  Deel  af  denne  Retter- 
gang, og  forlangte  at  hans  Navn 
udslettes  fra  Kirkens  Register, 
eller  handles  med  ham  ifølge 
Aandens  Tilkjendegiveise,  og  un- 
derkastede sig  Rettens  Afgjørelse. 
Retten  afgjorde,  at  Broder  Lo- 
renzo L.  Lewis  afskæres  fra  Kir- 
ken, idet  han  er  bleven  overbe- 
viist,  at  den  fremførte  Klage  er 
godtgjort  vedBeviis  og  ved  Her- 
rens Aand ;  men  om  han  omven- 
der sig  og  ydmyger  sig  til  Kir- 
kens Tilfredshed,  skulde  han  blive 
optagen  igjen  og  annamme  sit 
Kaldsbrev.  Og  Raadet  sluttedes 
til  i  Morgen. 

Høiraadet  samledes  den  29de 
off  hørte  en  Klage  imod  Ældste 
Allen  Avery  angaaende  en  ap- 
pelleret Sag  fra  en  Ældstes  Ret 
i  Zion,  som  tog  fra  ham  hans 
Kaldsbrev,  fordi  han  satte  sig  op 
mod  deres  Afgjørelse.  Broder 
Avery  føiede  sig  oprigtigen  og 
beredvilligen  efter  Kaadets  For- 
langender, og  Præsidenten  af- 
gjorde, at  han  gjenindsættes  i 
Samfund  og  modtager  sit  Kalds- 
brev. 

I  disse  Sager  handlede  jeg  paa 
ForsvarsSiden  for  de  Anklagede 
for  al  tale  Barmhjertighedens  Sag. 
Herren  velsignede  min  Sjæl,  og 
Raadet  blev  høiligen  velsignet 
ogsaa,  og  meget  Godt  vil  vorde 
Følgen  af  vore  Arbeider. 

Jeg  var  hjemme  den  30te  og 
blev  besøgt  af  Mange,  som  kom 
for  at  spørge  angaaende  Herrens 
Værk. 

Den  1ste  October  1835.  Om 
Eftermiddagen  arbeidede  jeg  paa 
det  ægyptiske  Alphabet  i  Sel- 
skab med  Brødrene  O.  Cowdery 

og  W.  W.  Phelps,  og  under  Un- 
dersøgelsen udfoldede  sig  for  vor 
Forstand  Astronomiens  Grund- 
sætninger, saaledes  som  forstaaet 
af  Fader  Abraham  og  de  Gamle, 
hvis  Enkeltheder  vil  udkomme 
siden. 

Den  2den  skrev  jeg  følgende 
Brev  til  Offentliggj oreise  i  the 
Messenger  and  Advocate  (fortsat 
fra  den  1ste  September) : 

Til  de  Ældste  i  de  Sidste  Dages 
Helliges  Kirke! 

I  Slutningen  af  mit  Brev  i  Sep- 
tember Nummeret  af  the  Messen- 
ger and  Advocate  lovede  jeg  at 
fortsætte  det  deribegyndteÆnme. 
Jeg  gjør  saaledes  i  det  Haab, 
at  det  maa  vorde  til  Nytte  og 
til  Hjælp  i  deres  Arbeide,  me- 
dens de  bekæmper  en  fordreiet  og 
forvendt  Slægts  Fordomme,  ved 
athave  i  deresBesiddelseKjends- 
gjerningerne  af  mine  religiøse 
Grundsætninger,  som  er  falskeli- 
gen  fremstillede  af  næsten  alle 
Saadanne,  hvis  Bedragerier  staaer 
i  Fare  formedelst  samme ;  og  til- 
lige for  at  hjælpe  dem,  som  læng- 
selsfulde efterspørger,  og  er  ble- 
ven opægget  til  at  gjøre  saale- 
des af  Rygtet  for  at  faae  nøiag- 
tigen  at  vide,  hvilke  mine  Grund- 
sætninger er.  Jeg  er  bleven  dragen 
til  denne  Fremgangsmaade  ved 
Forfølgelse,  som  er  bleven  bragt 
over  os  ved  falske  Rygter  og  urig- 
tige Fremstillinger  angaaende 
mine  Meninger. 

Men  til  Sagen.  I  det  paapegede 
Brev  var  Principeme  for  Om- 
vendelse og  Daab  til  Syndernes 
Forladelse  ikke  alene  fremsatte, 
men  mange  Skriftsteder  anførte, 
som  kastede  et  klart  Lys  over 
Æmnet,  lad  migtilføie:  jeg  sæt- 
ter fuldkommen  Lid  til  Sandhe- 
den og  Sanddruheden  af  hine 
Principer  indskærpede  i  det  Nye 


Testamente,  og  gaaer  derefter 
over  fra  ovennævnte  Punkter  til 
Stykket  eller  Æmnet  om  Indsam- 
lingen, for  at  vise  mine  Anskuel- 
ser angaaende  dette  Punkt,  hvil- 
ket er  en  Artikel  jeg  anseer  at 
være  af  den  største  Vigtighed  for 
dem,  som  forventer  Frelse  i  denne 
Generation,  eller  i  disse,  der  kan 
kaldes  „de  sidste  Tider/'  efter- 
som alle  Propheter,  som  har  skre- 
vet, fra  den  retfærdige  Abels  Dage 
af  ned  til  den  sidste  Mand,  som 
har  efterladt  noget  skriftligt  Vid- 
nesbyrd til  vor  Overveielse,  idet 
de  har  talt  om  Israels  Frelse  i 
de  sidste  Dage,  gaaer  ligefrem 
ud  paa  at  vise,  at  den  bestaaer 
i  Indsamlingsværket. 

For  det  Første  skal  jeg  be- 
gynde med  at  anføre  fra  Enochs 
Propheti  det,  som  taler  om  de 
sidste  Dage :  „Retfærdighed  skal 
jeg  sende  ned  fra  Himlen  og 
Sandhed  vil  jeg  føre  frem  af  Jor- 
den for  at  bære  Vidnesbyrd  om 
min  Eenbaarne,  om  hans  Opstan- 
delse Ira  de  Døde  (denne  Op- 
standelse forstaaer  jeg  at  være 
det  kjødelige  Legeme)  ja,,  og  til- 
lige alle  Menneskers  Opstandelse ; 
Retfærdighed  og  Sandhed  vil  jeg 
lade  feie  Jorden  som  med  en  Flod, 
for  at  udsamle  mine  egne  Ud- 
valgte fra  Jordens  fire  Qvarterer 
til  et  Sted,  hvilket  jeg  skal  be? 
rede,  en  hellig  Stad,  saa  at  mit 
Folk  maa  omgjorde  deres  Læn- 
der, og  skue  fremad  til  Tiden  for 
min  Tilkommeise,  thi  der  skal 
mit  Tabernakel  være  og  det  skal 
kaldes  Zion,  det  Nye  Jerusalem." 

Jeg  forstaaer  ved  det  Omtalte, 
at  Gud  tydelig tilkjendegavEnoch 
denGjenløsning,  som  han  beredte 
ved  at  offre  Messias  som  et  Lam, 
slagtet  før  denne  Verdens  Grund- 
vold blev  lagt ;  vedKraft  af  samme, 
Frelserens    herlige    Opstandelse 


32 


Joseph  Smiths  Levnetsløb. 


og  den  hele  Menneskeslægts  Op- 
standelse; ja  en  Opstandelse  af 
deres  kjødelige  Legemer;  og  til- 
lige Retfærdighed  og  Sandhed 
at  feie  Jorden  som  med  en  Flod. 
Og  nu  spørger  jeg,  hvorledes 
Retfærdighed  og  Sandhed  vil  feie 
Jorden  ligesom  med  en  Flod? 
Jeg  vilsvare:  Mennesker  og  Engle 
skal  være  Medarbeidere  i  at  til- 
veiebringe  dette  store  Værk,  og 
Zion  skal  beredes,  ja  et  Nyt  Je- 
rusalem, for  de  Udvalgte,  som 
skal  indsamles  fra  Jordens  fire 
Qvarterer,  og  en  hellig  Stad  blive 
grundlagt;  thi  Herrens  Taber- 
nakel skal  være  hos  dem. 

Og  Enoch  var  ikke  alene  i 
hans  Anskuelser  angaaende  denne 
Gjenstand.  See  Aabenb.  21, 3. : 
„Og  jeg  hørte  en  høi  Røst  fra 


Himmelen,  som  sagde :  see,  Guds 
Tabernakel  er  hos  Menneskene 
og  han  skal  boe  hos  dem;  og 
de  skulle  være  hans  Folk,  og  Gud 
selv  skal  være  med  dem  og  være 
deres  Gud." 

Jeg  opdager  ved  denne  Anfør- 
sel, at  Johannes  paa  Øen  Pat- 
mos saae  de  samme  Ting  an- 
gaaende de  sidste  Dage,  hvilke 
Enoch  saae.  Men  førend  Taber- 
naklet kan  være  hos  Menneskene, 
maa  de  Udvalgte  blive  samlede 
fra  Jordens  fire  Qvarterer.  Og 
for  at  vise  videre  angaaende  denne 
Gjenstand  om  Indsamlingen,  Mo- 
ses, efter  at  have  udtalt  Velsig- 
nelsen og  Forbandelsen  over  Is- 
raels Børn  for  deres  Lydighed 
eller  Ulydighed,  siger  saaledes: 
(Fortsættes.) 


O.  Bf.  JLifJenqvist 

er  flyttet  til  Lorentzens  Gade  Nr.  504,  E.  2,  1ste  Sal,  Kjøbenhavn. 


Indbetalt  til  Contoiret. 


N.  Nilson 
Aake  Jønson 

